Iepirkuma ““Apakšstaciju ēku projektēšana, 10kV elektrolīniju atjaunošana un elektroiekārtu nomaiņa 5. un 7.tramvaja maršrutos” būvprojektu izstrāde un autoruzraudzība”

**3.daļas ““Ēkas nojaukšana un 13. apakšstacijas izbūve Fridriķa ielā 2, 10kV elektrolīnijas atjaunošana un elektroiekārtu ierīkošana” būvprojekta izstrāde un autoruzraudzība”**

**PROJEKTĒŠANAS UZDEVUMS**

|  |  |  |
| --- | --- | --- |
| **I** | **Objekta pasūtītājs –** RP SIA “Rīgas satiksme”.  **Būvprojekta izstrādes nepieciešamības pamatojums** - Pasūtījums tiek veikts projekta ieceres “Rīgas tramvaja infrastruktūras pielāgošana zemās grīdas tramvaja parametriem” / RTIP5.7 (turpmāk – Projekts) Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” ietvaros, saskaņā ar 2020.gada 28.jūlija Ministru kabineta noteikumu Nr. 467[[1]](#footnote-1) nosacījumiem, attiecīgajiem Centrālās finanšu un līgumu aģentūras izsludinātajiem atlases nosacījumiem, noslēgtajam Civiltiesiskajam līgumam par Projekta ieviešanu, kā arī citiem Projekta ieviešanu regulējošajiem normatīvajiem aktiem. | |
| **II** | **Ziņas par objektu.** | |
| Būvprojekta nosaukums: | Ēkas nojaukšana un 13. apakšstacijas izbūve Fridriķa ielā 2, 10kV elektrolīnijas atjaunošana un elektroiekārtu ierīkošana |
| Būvniecības veids: | Jauna būvniecība, atjaunošana, nojaukšana |
| Būves grupa: | II grupa |
| Būves lietošanas veids: | 1251 - Rūpnieciskās ražošanas ēkas |
| **III** | **Būvprojekta dokumentācijas izstrādes mērķis, izstrādes nosacījumi un saskaņošana.** | |
| 1. | Lai 5. un 7.tramvaja maršrutu posmos palielinātu tādu sabiedriskā transporta lietotāju skaitu, kas izmanto videi draudzīgu sabiedrisko transportu, vienlaikus mazinot sastrēgumus un privātā autotransporta ietekmi uz vidi un gaisa kvalitāti, nepieciešams uzlabot pārvietošanās pieredzi sabiedriskajā transportā, nodrošinot iespēju pasažieriem pārvietoties modernā, kvalitātes standartiem un vides pieejamības prasībām atbilstošā sabiedriskajā transportlīdzeklī, kā arī padarīt tramvaja satiksmi ātrāku un efektīvāku. Mērķa sasniegšanai jāparedz tādu pasākumu īstenošana, kas nodrošinātu zemās grīdas tramvaja kustību, tajā skaitā attiecīgajiem maršrutu posmiem paredzot būvprojekta dokumentācijas izstrādi energoapgādes objektu atjaunošanai, pārbūvei un jaunbūvei. | |
| 2. | Būvprojekta robežas:  Rīga, zemesgabala Fridriķa ielā 2 teritorija un 10kV elektrolīnijas trase no jaunbūvējamās apakšstacijas Fridriķa ielā 2 līdz AS “Sadales tīkls” apakšstacijai Nr.110.  Projektēšanas robežas attēlotas pielikumā Nr.1. | |
| 3. | Būvprojekta izstrādātājs izstrādā būvniecības ieceres dokumentāciju (būvprojektu minimālajā sastāvā), aizpilda būvniecības iesniegumu, saskaņo to ar pasūtītāju un iesniedz Rīgas pilsētas būvvaldē (Būvniecības informācijas sistēmā) būvatļaujas saņemšanai.  Pēc būvatļaujas saņemšanas būvprojekta izstrādātājs izstrādā būvprojektu, kurā izpildīti Rīgas pilsētas būvvaldes būvatļaujas projektēšanas nosacījumi, Pasūtītāja projektēšanas uzdevuma prasības, ievērotas tehnisko un speciālo noteikumu izsniedzēju u.c. ieinteresēto personu un organizāciju prasības, veic projekta saskaņošanu un saņem būvprojekta akceptu normatīvajos aktos noteiktajā kārtībā. | |
| 4. | Projektēšanas uzdevums pēc iespējas apkopo veicamo pasākumu kopumu būvprojekta izstrādei, taču tas nav uzskatāms par izstrādātāju ierobežojošu faktoru attiecīgā būvprojekta izstrādē. Tādējādi, izstrādājot būvprojektu, izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojekta veiksmīgai izstrādei. | |
| 5. | Inženierizpēte:   * 1. Ģeodēziskā un topogrāfiskā – veic būvprojekta izstrādātājs;   2. Ģeotehniskā – ja nepieciešams, veic būvprojekta izstrādātājs;   3. Hidrometeroloģiskā – ja nepieciešams, veic būvprojekta izstrādātājs.   Inženierizpētes darbu izmaksas būvprojekta izstrādātājs iekļauj būvprojekta dokumentācijas izstrādes izmaksās. | |
| 6. | Īpašuma tiesību apliecinošos dokumentus RP SIA “Rīgas satiksme” zemesgabalam sagatavo Pasūtītājs, pārējam objektam – būvprojekta izstrādātājs, ja nepieciešama to pievienošana būvprojekta dokumentācijai. | |
| 7. | Atbilstoši esošajai situācijai, normatīvajiem aktiem un izsniegtās būvatļaujas projektēšanas nosacījumiem, tehniskos un/vai īpašos noteikumus pieprasa un saņem būvprojekta izstrādātājs. | |
| 8. | Būvprojekts jāizstrādā izsmeļoši formulējot visas tehniskās prasības, kas nepieciešams kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. | |
| 9. | Būvprojekta izstrādātājs veic visus nepieciešamos saskaņojumus ar zemesgabalu īpašniekiem un trešajām personām, kuru īpašumu vai lietošanas tiesības skar būvprojekta risinājumi. | |
| 10. | Visus ar būvprojekta dokumentācijas izstrādi saistītos izdevumus sedz būvprojekta izstrādātājs. | |
| **IV** | **Būvprojekta saturs un noformēšana.** | |
| 1. | Būvprojekta saturam jāatbilst vismaz Būvniecības likuma, Ministru kabineta 2014.gada 19.augusta noteikumu Nr.500 “Vispārīgie būvnoteikumi”, Ministru kabineta 2014.gada 2.septembra noteikumu Nr.529 “Ēku būvnoteikumi”, Ministru kabineta 2014.gada 30.septembra noteikumu Nr.573 “Elektroenerģijas ražošanas, pārvades un sadales būvju būvnoteikumi” prasībām. Būvprojekts noformējams atbilstoši Ministru kabineta 2018.gada 28.augusta noteikumu Nr. 545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”” prasībām, būvprojekta ekonomiskā daļa – atbilstoši Ministru kabineta 2017.gada 3.maija noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība” prasībām. | |
| 2. | Vispārīgs saturs saskaņā normatīvajiem aktiem. Būvprojektā ietvert šādas daļas:   * 1. Vispārīgā daļa:      + būvprojekta izstrādes uzsākšanai nepieciešamā dokumentācija un materiāli,      + inženierizpētes materiāli atbilstoši vispārīgajiem būvnoteikumiem,      + paskaidrojuma raksts ar vispārīgu informāciju par būvprojekta risinājumiem, atļaujas, saskaņojumi u.c.   2. Ēkas nojaukšanas projekts.   3. Ģenerālplāns (GP).   4. Arhitektūras daļa (AR).   5. Būvkonstrukciju daļa (BK).   6. Inženierrisinājumu daļa:      + ārējie elektroapgādes tīkli (ELT);      + iekšējie elektroapgādes tīkli (EL);      + ugunsgrēka atklāšanas un trauksmes signalizācijas sistēmas (UATS);      + video novērošanas sistēma (ESS-VN);      + inženiertīklu pārbūves vai atjaunošanas projektēšana, ja būvprojekta risinājumi skar citus inženiertīklus un inženiertīklu īpašnieks tehniskajos noteikumos ir izvirzījis šādas prasības.   7. Tehnoloģiskā daļa (TN):      + elektroietaises shēmas un nepieciešamie tehniskie aprēķini;      + iekārtu izvietojums un apraksti.   8. Darbu organizācijas projekts (DOP).   9. Ekonomiskā daļa:      + iekārtu, konstrukciju un materiālu kopsavilkums.      + būvdarbu daudzumu saraksts.      + būvdarbu daudzumu saraksts ar izmaksu aprēķinu. | |
| 3. | Ja būvprojekta izstrādātājs uzskata, ka saturu ir lietderīgi papildināt, tad, pamatojoties uz savu profesionālo un praktisko pieredzi, papildina būvprojekta saturu. | |
| 4. | Būvprojekta izstrādātājs nodrošina, ka tehniskie risinājumi ir savstarpēji saskaņoti visās būvprojekta daļās. Būvprojekta izstrādātājs uzņemas pilnu atbildību par būvprojekta risinājumu atbilstību spēkā esošajiem normatīvajiem aktiem un standartiem. | |
| 5. | Būvprojekta ekonomiskajā daļā jāveido vienots būvdarbu daudzumu saraksts, norādot visus darbu veidus, kas nepieciešami Būvprojekta realizācijai. Visiem darbu daudzumiem jābūt norādītām ar precizitāti 2 (divas) zīmes aiz komata. | |
| **V** | **Nosacījumi un tehniskās prasības būvprojekta risinājumu izstrādei.** | |
| 1. | Vispārīgās prasības:   * 1. Būvprojekta izstrādē ievērot Būvniecības likuma, Aizsargjoslu likuma, Ministru kabineta 19.08.2014. noteikumu Nr.500 “Vispārīgie būvnoteikumi”, Ministru kabineta 2014.gada 2.septembra noteikumu Nr.529 “Ēku būvnoteikumi”, Ministru kabineta 25.06.2019. noteikumu Nr.280 “Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika””, Ministru kabineta 09.06.2015. noteikumu Nr.294 “Noteikumi par Latvijas būvnormatīvu LBN 261-15 “Ēku iekšējā elektroinstalācija””, Ministru kabineta 30.09.2014. noteikumu Nr.574 “Noteikumi par Latvijas būvnormatīvu LBN 008-14 “Inženiertīklu izvietojums””, Ministru kabineta 24.04.2012. noteikumu Nr.281 “Augstas detalizācijas topogrāfiskās informācijas un tās centrālās datu bāzes noteikumi”, Rīgas domes 28.12.2000. saistošo noteikumu Nr.106 “Rīgas transporta būvju aizsardzības noteikumi” un citu spēkā esošo būvniecību reglamentējošo normatīvo aktu prasības, kā arī ievērot Ministru kabineta 2017.gada 20.jūnija noteikumu Nr.353 “Prasības zaļajam publiskajam iepirkumam un to piemērošanas kārtība” prasības, ciktāl tās attiecas uz būvprojekta risinājumiem.   2. Būvprojekta risinājumiem jānodrošina nepārtraukta elektriskā sabiedriskā transporta kustība, kontakttīkla elektroapgāde un apakšstaciju darbība visā būvprojekta realizācijas laikā.   3. Visus konstruktīvos risinājumus, tajā skaitā īpaši sarežģītus inženiertīklu izbūves risinājumus un mezglus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas saskaņot ar Pasūtītāju.   4. Inženiertīklu izvietojumu projektēt ielu sarkano līniju robežās. Informēt Pasūtītāju par gadījumiem, kad inženiertīklu izvietošana ārpus sarkanajām līnijām ir absolūti nepieciešama, un būvprojekta risinājumus saskaņot ar zemesgabalu īpašniekiem normatīvajos aktos noteiktajā kārtībā.   5. Ievērot būvprojekta “Tramvaja infrastruktūras pielāgošana zemās grīdas tramvaja parametriem. 7.tramvaja maršruts.” risinājumus līdzsprieguma kabeļu izvietojumam. | |
| 2. | 10kV elektrolīnijas atjaunošana no AS “Sadales tīkls” apakšstacijas Nr.110 līdz jaunbūvējamai apakšstacijai Fridriķa ielā 2:   * 1. izstrādāt kabeļu trases projektu 10kV elektrolīnijai FN-190, paredzot kabeļu nomaiņu esošās elektrolīnijas trases robežās un jauna elektrolīnijas posma izbūvi līdz jaunbūvējamai apakšstacijas ēkai;   2. precīzu kabeļu trasi pie apakšstacijas ēkas un pievienojuma vietu 10kV sadalei izstrādāt, to pieskaņojot 10kV sadales izvietojumam;   3. kabeļu pievienojumus salāgot ar apakšstacijā uzstādāmām sadales iekārtām;   4. kabeļus trasē izvietot atbilstošās PE tipa caurulēs visā kabeļu garumā;   5. kabeļu ievadu apakšstacijas ēkā veidot ar vienas dzīslas kabeļiem, kabeļus savienojošās uzmavas novietošanu paredzēt ārpus apakšstacijas;   6. kabeļu guldīšanu zem ietvēm un zaļajās zonās paredzēt 0,7 m dziļumā, zem brauktuvēm 1,0 m dziļumā, zem tramvaja sliežu ceļiem 1,2 m dziļumā;   7. brauktuvju, ietvju, betonētu laukumu un citu līdzīgu cieto virsmu šķērsojuma vietās paredzēt rezerves caurules guldīšanu;   8. paredzēt elektrolīnijas trases šķērsprofilu izstrādi atbilstošā mērogā - projektējamo kabeļu pārejām pār šķēršļiem un šķērsojumiem ar citiem inženiertīkliem;   9. veikt 10kV tīkla starpfāžu īsslēguma un zemes īsslēguma strāvu aprēķinu no barošanas avota ligzdas puses līdz apakšstacijas sadales iekārtām. Paredzēt aprēķinus minimālām un maksimālām īsslēguma un zemes īsslēguma strāvu vērtībām. Veikt releju aizsardzības un automātikas iestatījumu aprēķinu un attēlot strāvas laika raksturlīkņu selektivitātes karti;   10. kabeļu parametru izvēli un strāvu aprēķinus veikt, pamatojoties uz apakšstacijas atļauto slodzi līdz 2000kW. Apakšstacijas atļauto slodzi paredzēt uz vienu ievadu, otru ievadu veidot kā neatkarīgu rezerves barošanas ievadu ar līdzvērtīgu atļauto slodzi;   11. demontēt un utilizēt vecos kabeļus;   12. izvēlēto kabeļu, kabeļu apdares un saistīto materiālu nomenklatūru un izbūves risinājumus projektēšanas gaitā saskaņot ar Pasūtītāju;   13. projektēšanas gaitā saņemt AS “Sadales tīkls” tehniskos noteikumus būvprojekta risinājumu izstrādei AS “Sadales tīkls” infrastruktūras piederības robežās. | |
| 3. | Ēkas nojaukšana un 13.apakšstacijas ēkas izbūve Fridriķa ielā 2:  *Arhitektūras un Būvkonstrukciju daļas:*   * 1. jaunbūvējamai apakšstacijas ēkai paredzēt dzelzsbetona lentveida pamatus ar mūra (vieglbetona bloku) nesošajām sienām un dzelzsbetona konstrukciju pārsegumu;   2. paredzēt aptuveni 1,3 – 1,4 m dziļas pagrabtelpas vai aptuveni 1,0 m dziļa kabeļu kanāla izbūvi, nodrošinot ērtāku apakšstacijas apkalpošanu;   3. fasāde – siltinājums un lokšņu apdare uz karkasa;   4. jumts – siltinājums un mīkstais jumta segums;   5. durvju un vārtu ailu izmērus projektēt, ņemot vērā paredzamos iekārtu gabarītus. Durvju un vārtu konstrukcija – analoga citām RP SIA “Rīgas satiksme” apakšstaciju ēkām. Transformatoru kamerām paredzēt ugunsdrošas metāla divviru durvis;   6. 0,6kV un 10kV kabeļu kanālu un kabeļu ievadu izbūvi projektēt atbilstoši iekārtu perspektīvajam izvietojumam telpā;   7. paredzamo elektroiekārtu izvietojumu un raksturlielumus, kā arī ēkas izmērus skatīt Pielikumā Nr.2. Visa nepieciešamā informācija, kas saistīta ar elektroiekārtu raksturlielumiem, tiks precizēta un sniegta projektēšanas gaitā;   8. ēkas novietni plānot, saglabājot blakus esošos kontakttīkla balstus un tramvaja sliežu ceļus, tajā skaitā ievērojot tramvaja gabarītus no tuvāko sliežu ceļu asīm.   *Inženierrisinājumi:*   * 1. paredzēt iekšējo elektroapgādes tīklu un apgaismojuma ierīkošanu;   2. paredzēt dabisko ventilāciju, apkures nodrošināšanai paredzēt elektrisko sildītāju ierīkošanu;   3. paredzēt ugunsgrēka atklāšanas un trauksmes signalizācijas sistēmas ierīkošanu;   4. paredzēt videonovērošanas sistēmas ierīkošanu;   5. noteikt zibensaizsardzības līmeni / zibensaizsardzības sistēmas klasi un ierīkošanas nepieciešamību ēkai, ņemot vērā būves raksturlielumus un riska kritērijus;   6. paredzēt apakšstacijas ēkas zibensaizsardzības, iekārtu pārsprieguma aizsardzības un zemējuma kontūra izbūvi.   *Darbu organizēšanas projekts:*   * 1. izstrādāt esošās noliktavas ēkas nojaukšanas darbu projektu;   2. paredzēt tādu risinājumu pielietošanu, lai tiktu nodrošināta apakšstacijai pieguļošās teritorijas ekspluatēšana un tramvaju kustības nodrošināšana visā būvniecības procesa laikā. Darbu organizācijas projekta ietvaros izstrādāt būvdarbu kalendāro plānu. | |
| 4. | Elektroiekārtu ierīkošana jaunbūvējamā apakšstacijā:   * 1. būvprojekta ietvaros izstrādāt elektroiekārtu perspektīvo izvietojuma plānu 10kV un 0,6kV līdzsprieguma sadales iekārtu, taisngriežu, vilces un pašpatēriņa transformatoru, apakšstacijas pašpatēriņa un tālvadības sadales ierīkošanai, ievērojot Pasūtītāja norādījumus;   2. ņemt vērā esošās 13.apakšstacijas vienlīnijas shēmu (Pielikums Nr.3), darbības pamatprincipus, iekārtu aizsardzības algoritmus, paredzamos elektroenerģijas patēriņa apjomus un uzņēmuma RP SIA “Rīgas satiksme” izmantojamo iekārtu unifikāciju;   3. drošas ekspluatācijas nolūkos paredzēt slēgtā tipa 10kV sadales iekārtas;   4. 10kV sadalē paredzēt 2 (divus) ievada jaudas slēdžus, 2 (divus) transformatoru jaudas slēdžus, 1 (vienu) sekcijas jaudas slēdzi, 2 (divus) 0,4kV pašpatēriņa transformatorus. Atkarībā no jaunbūvējamās ēkas plānojuma vai sadales izvietošanas iespējām, pašpatēriņa transformatora atdalītājus izvietot atsevišķā sadalē vai pašpatēriņu transformatoru ligzdā / kamerā;   5. patērējamās elektroenerģijas komercuzskaiti paredzēt sadales sistēmas operatora apakšstacijas pusē. Elektroenerģijas kontroluzskaiti paredzēt jaunbūvējamās 13.apakšstacijas pusē;   6. 10kV sadales iekārtai paredzēt starpfāžu īsslēguma un zemes īsslēguma strāvu aprēķinu no barošanas avota ligzdas puses līdz apakšstacijas sadales iekārtām. Paredzēt aprēķinus minimālām un maksimālām īsslēguma un zemes īsslēguma strāvu vērtībām. Veikt releju aizsardzības un automātikas iestatījumu aprēķinu un automātikas iestatījumu strāvas laika raksturlīkņu selektivitātes karti. Paredzēt veikt strāvu aprēķinus, pamatojoties uz apakšstacijas atļauto slodzi līdz 2000kW. Apakšstacijas atļauto slodzi paredzēt uz vienu ievadu;   7. katram 10kV ievadam pieslēgt 1 (vienu) 10/0.4kV trīsfāžu sausā tipa pašpatēriņa transformatoru.   8. pašpatēriņa sadales automātikas darbības algoritmus un elektrisko shēmu saskaņot ar Pasūtītāju;   9. drošas ekspluatācijas nolūkos paredzēt slēgtā tipa 0,6kV sadales iekārtas;   10. līdzstrāvas sadales iekārtās paredzēt 6 (sešus) ātrdarbīgus līnijas aizsardzības fīderus, 1 (vienu) rezerves fīderi un 2 (divus) manuāli vadāmus katoda atdalītājus;   11. 10/0.516kV un AC/DC sprieguma pārveidošanai paredzēt 2 (divus) vilces spēka komplektus, kas sastāv no savstarpēji saskaņota vilces transformatora un pilna perioda taisngrieža. Paredzēt vilces transformatoru ar jaudu 2200kVA un 12 (divpadsmit) pulsu sekundārās puses tinumu slēgumu. Taisngriezi paredzēt ar nominālo strāvu 3000A DC;   12. katram no līniju posmiem ienākošajam 0,6kV kabelim paredzēt 2kA manuāli vadāmo atdalītāju;   13. ja 1000 mm līdzsprieguma līniju kabeļus nav iespējams pievienot līdzstrāvas aizsardzības ligzdām, ierīkot atsevišķu kabeļu savienojumu / pārejas sadali. Apakšstacijā ienākošo elektrotransporta līniju barošanas posmiem jāparedz četru un divu paralēlu kabeļu pievienojuma vietas;   14. lai nodrošinātu apakšstacijas paralēlās darbības iespēju ar citām apakšstacijām kopējā līdzstrāvas tīklā, spēka iekārtu parametrus pieņemt analoģiskus citām RP SIA “Rīgas satiksme” apakšstacijās uzstādītām vilces elektroiekārtām. Visa nepieciešamā papildus informācija, kas saistīta ar iekārtu tehniskajiem parametriem, tiks precizēta un sniegta projektēšanas gaitā;   15. izvēloties sadales iekārtu ierīkošanas vietas, nodrošināt zonu iekārtu apkalpošanai, tajā skaitā iespēju veikt iekārtu pārbaudes un remontus bez apakšstacijas darbības pārtraukšanas. Iekārtu izvietojumu projektēšanas gaitā saskaņot ar Pasūtītāju. Iespējamais iekārtu izvietojuma plāns norādīts Pielikumā Nr.2;   16. izstrādāt kabeļu trašu projektus to ievadam apakšstacijā un iekārtu savienošanai savā starpā, izmantojot kabeļu kanālus un plauktus. Pamatus un sienas šķērsojošos kabeļus jāparedz ievietot plastikāta caurulēs;   17. izvēlēto kabeļu apdares un saistīto materiālu nomenklatūru un izbūves risinājumus projektēšanas gaitā saskaņot ar Pasūtītāju;   18. būvprojekta ietvaros izstrādāt esošo elektroiekārtu ierīkošanas darbu organizatorisko plānu, darbu secību savstarpēji saskaņojot ar būvprojektu “4.apakšstacijas Abrenes ielā 13 ēkas pārbūve, 10kV elektrolīniju atjaunošana un elektroiekārtu nomaiņa”, “11.apakšstacijas Ķengaraga ielā 3A ēkas pārbūve un elektroiekārtu nomaiņa” un “17.apakšstacijas Aviācijas ielā 1C ēkas atjaunošana / pārbūve un elektroiekārtu nomaiņa” ietvaros izstrādātajiem risinājumiem un ņemot vērā Pasūtītāja norādījumus. Plāna risinājumiem jānodrošina apakšstaciju pamatfunkciju izpilde un elektrotransporta nepārtraukta darbība visā būvdarbu laikā.   19. *Īpaša piezīme:*   Apakšstacijas apkalpes zonā visā projekta realizācijas laikā jānodrošina nepārtraukta elektroapgāde. Apakšstacijas darbības pārslēgšana uz jaunbūvējamo ēku veicama tikai pēc visu iekārtu pārbaudes un ierīkošanas jaunajā ēkā. Izstrādāt darbu secības grafikus kabeļu pārslēgšanai un slodžu pārņemšanai / dalīšanai starp ēkām pārejas procesā, tos saskaņojot ar Pasūtītāju. | |
| **VI** | **Būvprojekta izstrādes laiks un iesniegšanas kārtība** | |
| 1. | Starpziņojumi:  Ne retāk kā reizi mēnesī būvprojekta izstrādātājs sniedz Pasūtītājam progresa atskaiti par iepriekšējā mēnesī izpildītajiem darbiem.  Ne ilgāk kā 2 (divu) mēnešu laikā pēc līguma parakstīšanas, būvprojekta izstrādātājs iesniedz un saskaņo 1.starpziņojumu, kurā iekļauj ne mazāk kā šādu informāciju:   * + - Arhitektūras risinājumi – stāvu plāni, jumta plāns, raksturīgie griezumi ar augstuma atzīmēm, fasādes.   Ne ilgāk kā 4 (četru) mēnešu laikā pēc līguma parakstīšanas, būvprojekta izstrādātājs iesniedz 2.starpziņojumu - Būvprojektu minimālā sastāvā ar Rīgas pilsētas būvvaldes izsniegtu būvatļauju ar projektēšanas nosacījumiem, kurā iekļauj ne mazāk kā šādu informāciju/risinājumus:   * + - Vispārīgā daļa, tajā skaitā skaidrojošs apraksts,     - Ģenerālplāns uz saskaņota/derīga topogrāfiskā plāna,     - Arhitektūras risinājumi, tajā skaitā stāvu plāni, raksturīgie griezumi ar augstuma atzīmēm, jumtu plāni, fasādes,     - saskaņojumi ar zemesgabalu īpašniekiem un trešajām personām, kuru īpašumu vai lietošanas tiesības skar būvprojekta minimālā sastāvā risinājumi, kā arī, ja to nosaka normatīvie akti,     - Būvprojekta minimālā sastāvā izstrādes ietvaros aprēķināt provizoriskās būvdarbu izmaksas visam būvprojektam kopumā,     - cita saistoša informācija, dokumentācija un/vai atļaujas, ja to nosaka normatīvie akti.   Pirms būvprojekta saskaņošanas ar inženierkomunikāciju īpašniekiem, būvprojekta izstrādātājs būvprojekta risinājumus saskaņo ar Pasūtītāju. | |
| 2. | Būvprojekta izstrādātājs iesniedz Pasūtītājam izstrādātu būvprojektu un būvatļauju ar Rīgas pilsētas būvvaldes atzīmi par projektēšanas nosacījumu izpildi ne vēlāk kā **45 (četrdesmit piecu) nedēļu** laikā no līguma noslēgšanas. Termiņā ir iekļautas visas projektēšanas uzdevumā norādītās un veicamās darbības. | |
| 3. | Būvprojekta noformējumu veikt atbilstoši Latvijas Republikā spēkā esošajiem būvnormatīviem. Visu būvprojekta dokumentāciju pēc tās akceptēšanas Būvvaldē iesniegt Pasūtītājam 4 eksemplāros drukātā veidā un digitālā veidā (uz datu nesēja):   * teksta materiāli elektroniskā formā, izmantojot Microsoft Office programmnodrošinājumu; * grafiskos materiālus ieteicams noformēt, izmantojot AutoCAD (*\*.dwg* formātā) programmnodrošinājumu; * viss būvprojekts kopā *\*.pdf* formātā; * visas tāmes *\*.excel* formātā;   visi tehniskie noteikumi, atļaujas un saskaņojumi iesniedzami Pasūtītājam 1 eksemplārā – oriģināli. | |
| **VII** | **Autoruzraudzība** | |
| 1. | Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā. | |
| 2. | Būvprojekta izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikā spēkā esošajiem normatīvajiem aktiem. | |
| 3. | Izpildītājs apņemas veikt autoruzraudzību no būvprojektā paredzēto būvdarbu uzsākšanas dienas līdz objekta pieņemšanai ekspluatācijā un būvdarbu pilnīgai pabeigšanai, ko apliecina attiecīgs starp pasūtītāju un būvdarbu veicēju parakstīts akts. | |

1. 28.07.2020. MK Not. Nr. 467 “Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” īstenošanas noteikumi” (ar grozījumiem 07.01.2021.) [↑](#footnote-ref-1)